यीशु जन्म पर चर्च में आज गूंजेंगे कैरल सोंग
भास्कर संवाददाता| श्रीगंगानगर।
ईसाईसमुदाय के प्रमुख पर्व क्रिसमस के उपलक्ष्य में गुरुवार रात से कार्यक्रम शुरू होंगे। कैरल सोंग गाए जाएंगे। प्रार्थना होगी और बर्थ-डे केक काटकर प्रभु यीशु का जन्मदिन मनाया जाएगा। शहर के सेक्रेड हार्ड चर्च और गुरुनानक बस्ती स्थित चर्च ऑफ जीजेस बुधवार को रंग-बिरंगी रोशनी से नहा उठे। इससे पहले क्रिसमस ट्री, सांता क्लॉज बैलून लगाकर चर्च को सजाया गया।
सेक्रेड हार्ड चर्च के सचिव सन्नी ने बताया कि गुरुवार रात 11:30 बजे पवित्र पूजा शुरू होगी। फिर जैसे ही 12 बजेंगे प्रार्थना शुरू हो जाएगी। कैरल सोंग गाए जाएंगे। इसके बाद केक काटकर यीशु का जन्मदिन मनाया जाएगा। प्रसाद के तौर पर लोगों को यही केक बांटा जाएगा। 25 दिसंबर को क्रिसमस के दिन सुबह 9:30 बजे पवित्र पूजा होगी और स्पेशल प्रेयर होगी और कैरल सोंग गाए जाएंगे।
बाजारोंमें रौनक, ईसाई परिवारों ने खरीदारी की
शहरके बाजारों में बुधवार को खासी रौनक रही। इसाई परिवार जोरशोर से क्रिसमस की तैयारियों में लगे रहे। उन्होंने बुधवार को क्रिसमस डेकोरेशन के लिए स्टार, लड़ियां, क्रिसमस ट्री जैसे सजावट की विभिन्न चीजें खरीदीं। इसके साथ उन्होंने नए कपड़े, चॉकलेट, केक और खाने-पीने से लेकर हर तरह के इंतजाम बुधवार को ही कर लिए। उपहार खरीदने के लिए दिनभर गिफ्ट की दुकानों पर भीड़ लगी रही। क्रिसमस की सबसे स्पेशल चीज यानी क्रिसमस ट्री की बाजारों में सबसे ज्यादा मांग बनी हुई है। लोग इसे खरीदकर 25 दिसंबर के लिए अपने तरीके से और मनमोहक रूप देने में लगे हैं।
स्कूलोंमें मनाई क्रिसमस, सांता क्लॉज ने बांटे उपहार
क्रिसमसके उपलक्ष्य में बुधवार को विभिन्न स्कूलों में कार्यक्रम हुए। कैरोल सोंग गाए गए। सांता क्लॉज ने बच्चों को उपहार बांटे आैर क्रिसमस केक काटा गया।
स्पैंगलपब्लिक स्कूल - एक दूसरे को दिए उपहार: स्पैंगलपब्लिक स्कूल में बुधवार को धूमधाम के साथ क्रिसमस डे सेलिब्रेशन हुआ। इस मौके पर स्कूल के नन्हे बच्चों ने एक दूसरे को उपहार दिए। इसके बाद क्रिसमस केक काटा गया। स्कूल कोऑर्डिनेटर जेसी जोंस ने स्टूडेंट्स को प्रभु यीशु की विभिन्न विशेषताओं और उनके पवित्र संदेशों की जानकारी दी।
लवकुशपब्लिक स्कूल-क्रिसमस पर स्टूडेंट्स बने परी: क्रिसमसके उपलक्ष्य में बुधवार को लवकुश पब्लिक स्कूल में स्टूडेंट्स ने क्रिसमस ट्री में साज सजावट की। स्टूडेंट्स सांता क्लाॅज और परी की ड्रेस पहनकर स्कूल आए और विभिन्न सांस्कृतिक प्रस्तुतियां दी। चेयरमैन ओमप्रकाश कारगवाल ने बताया कि इसके बाद स्कूल के स्टूडेंट्स ने जरूरतमंद बच्चों को उपहार बांटे।
नोजगेपब्लिक स्कूल-जिंगल बैल पर झूमे स्टूडेंट: यीशुजन्म के उपलक्ष्य में बुधवार को नोजगे पब्लिक स्कूल में विभिन्न सांस्कृतिक प्रस्तुतियां हुई। जिंगल बैल जिंगल बैल और मैरी क्रिसमस जैसे गीतों पर नन्हे मुन्नों ने विभिन्न सांस्कृतिक प्रस्तुतियां दी। इस मौके पर स्कूल को क्रिसमस ट्री गुब्बारों को सजाया गया और सांता क्लॉज ने नन्हें मुन्नों को चाॅकलेट टॉफियां बांटी।
एनीबेसेंटपब्लिक स्कूल-सांता क्लाॅज बनकर आए बच्चे: विनोबाबस्ती स्थित एनीबेसेंट स्कूल में बुधवार को स्कूली बच्चों ने मुस्लिम वेशभूषा पहनकर ईद मनाई फिर केक काटकर क्रिसमस की बधाइयां एक दूसरे को दी। इस मौके पर प्रिंसीपल और स्टूडेंट्स ने एक साथ मिलकर विभिन्न गेम्स खेले।
ब्राइटलैंड काॅन्वेंट स्कूल-खेलकूद प्रतियोगिता के बाद क्रिसमस पार्टी: पदमपुररोड स्थित ब्राइट लैंड काॅन्वेंट स्कूल में बुधवार को विभिन्न खेलकूद प्रतियोगिताएं हुई। इस मौके पर रिंग रेस, हर्डल रेस, बैक वर्ड रेस, वन लेग रेस, सहित विभिन्न प्रतियोगिताएं हुई। इसके बाद स्टूडेंट्स ने एक दूसरे को क्रिसमस की बधाइयां दी। मुख्य अतिथि के तौर पर यूआईटी के पूर्व सचिव राजकुमार गौड़ मौजूद थे।
आरपीएसस्कूल-क्रिसमस डे पर बांटी चाॅकलेट: दोएमएल नाथांवाला स्थित राजस्थान पब्लिक स्कूल में बुधवार को क्रिसमस डे मनाया गया। इसके बाद प्रिंसीपल हनुमान पिलानियां ने स्टूडेंट्स को चॉकलेट और टाॅफियां बांटी। इस दौरान सांता क्लॉस ने बच्चों के साथ केक काटा, जो स्टूडेंट्स में बांटा गया। सभी शिक्षक मैनेजमेंट स्टाफ माैजूद था।
सैक्रेडहार्ट स्कूल-बच्चाें ने की कैरोल सिंगिंग: बुधवारको सैक्रेड हार्ट स्कूल में सारे दिन क्रिसमस की तैयारियां चलती रहीं। इस मौके पर स्कूल के बच्चों ने कैराेल सिंगिंग की और विभिन्न सांस्कृतिक प्रस्तुतियां दी। ग्रुप डांसिंग, सोलो सिंगिंग, डांसिंग जैसी प्रस्तुतियों से स्टूडेंट्स ने सभी का मन माेह लिया। इसके बाद यीशु के बारे में जानकारी दी गई।
शिवाकाॅलेज में मनाया गया क्रिसमस डे: हिंदूमलकोटरोड लालगढ़ जाटान स्थित शिवा कॉलेज ऑफ एजूकेशन में बुधवार को काॅलेज के स्टूडेंट्स ने हरियाणवी, राजस्थानी, पंजाबी धुनों पर विभिन्न मनमोहक प्रस्तुतियां दी। इस मौके पर काॅलेज के प्रिंसीपल डॉ. राजेंद्र सिहाग, अध्यक्ष लूणाराम, मधु भाटिया समेत विभिन्न लोग मौजूद रहे।
hin_Deva san_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva